CELEX: 32016D2316
Language: fi
Date: 2016-12-16 00:00:00
Title: Komission täytäntöönpanopäätös (EU) 2016/2316, annettu 16 päivänä joulukuuta 2016, haitallisten organismien unioniin kulkeutumisen ja siellä leviämisen estämiseen liittyvistä toimenpiteistä siltä osin kuin on kyse tietyistä Ghanasta peräisin olevista vihanneksista annetun täytäntöönpanopäätöksen (EU) 2015/1849 muuttamisesta

20.12.2016   
            
            
               FI
            
            
               Euroopan unionin virallinen lehti
            
            
               L 345/66
            
         KOMISSION TÄYTÄNTÖÖNPANOPÄÄTÖS (EU) 2016/2316,
   annettu 16 päivänä joulukuuta 2016,
   haitallisten organismien unioniin kulkeutumisen ja siellä leviämisen estämiseen liittyvistä toimenpiteistä siltä osin kuin on kyse tietyistä Ghanasta peräisin olevista vihanneksista annetun täytäntöönpanopäätöksen (EU) 2015/1849 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan kolmannen virkkeen,
   sekä katsoo seuraavaa:
   
               (1)
            
            
               Komission täytäntöönpanopäätöksessä (EU) 2015/1849 (2) kielletään Ghanasta peräisin olevien, kasvien Capsicum L., Lagenaria Ser., Luffa Mill., Momordica L. ja Solanum L., (muut kuin S. lycopersicum L.) taimien (muut kuin siemenet) tuonti unionin alueelle.
            
         
               (2)
            
            
               Kyseisen kiellon kestoaika on rajoitettu. Sitä sovelletaan vuoden 2016 loppuun asti. Ghanassa syyskuussa 2016 toteutetuissa tarkastuksissa ilmeni, että puutteet kyseisen maan kasvinsuojeluun liittyvien vientitodistusten järjestelmässä jatkuvat edelleen. Sen vuoksi on tarpeen jatkaa kieltoa 31 päivään joulukuuta 2017 asti.
            
         
               (3)
            
            
               Sen vuoksi täytäntöönpanopäätöstä (EU) 2015/1849 olisi muutettava.
            
         
               (4)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen (EU) 2015/1849 2 artikla seuraavasti:
   
      ”2 artikla
      Edellä olevaa 1 artiklaa sovelletaan 31 päivään joulukuuta 2017.”
   
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 16 päivänä joulukuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanopäätös (EU) 2015/1849, annettu 13 päivänä lokakuuta 2015, haitallisten organismien unioniin kulkeutumisen ja siellä leviämisen estämiseen liittyvistä toimenpiteistä siltä osin kuin on kyse tietyistä Ghanasta peräisin olevista vihanneksista (EUVL L 268, 15.10.2015, s. 33).